**DĖL LEIDIMO ĮREGISTRUOTI BUVEINĘ**

2021 m. birželio 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi bei atsižvelgdama į steigiamos asociacijos „Mūsų Jūžintai“ 2021 m. gegužės 27 d. prašymą, Rokiškio rajono savivaldybės taryba n u s p r e n d ž i a:

1. Leisti steigiamai asociacijai „Mūsų Jūžintai“ įregistruoti asociacijos buveinę Rokiškio rajono savivaldybei nuosavybės teise priklausančiame pastate adresu: Beržų g. 3, Jūžintai, Rokiškio r. Pastato unikalus Nr. 7396-3010-3016.

2. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO ,,DĖL LEIDIMO ĮREGISTRUOTI BUVEINĘ“**

 **AIŠKINAMASIS RAŠTAS**

2021-06-04

Rokiškis

**Parengto sprendimo projekto tikslai ir uždaviniai.**

Sutikti, kad kuriama asociacija „Mūsų Jūžintai“ įregistruotų buveinę adresu: Beržų g. 3, Jūžintai, Rokiškio r. sav.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas.

 **Sprendimo projekto esmė.**

Rengiant dokumentus dėl asociacijos steigimo būtina nurodyti steigiamo juridinio asmens buveinės adresą. „Mūsų Jūžintai“ 2021 m. gegužės 27 d. pateikė prašymą, dėl leidimo registruoti buveinę Rokiškio rajono savivaldybei nuosavybės teise priklausančiame pastate (mokykloje) adresu: Beržų g. 3, Jūžintai, Rokiškio r. sav.

Vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu bei Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi sprendimą dėl leidimo registruoti juridinio asmens buveinę savivaldybei nuosavybės teise priklausančiuose nekilnojamojo turto objektuose priima turto savininko teises įgyvendinanti rajono taryba, todėl jos kompetencija – leisti / neleisti įregistruoti asociacijos buveinę minėtu adresu.

**Galimos pasekmės, priėmus siūlomą tarybos sprendimo projektą:**

 **teigiamos** – nebus kliūčių dėl asociacijos įsteigimo;

**neigiamos** – nebus.

**Kokia sprendimo nauda Rokiškio rajono gyventojams.**

Tiesioginės naudos nėra.

**Finansavimo šaltiniai ir lėšų poreikis**.

Sprendimo įgyvendinimui papildomų savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėja Violeta Bieliūnaitė-Vanagienė